Aleksandr Frolov. Aleksandr Iosifovich Frolov (1895-yil 26-dekabr, Sankt-Peterburg – 1938-yil 20-oktyabr, Toshkent – Butunittifoq kommunistik partiyasi (bolshevik) arbobi, Tojikiston SSR Kommunistik partiyasi (b) MQ 2-kotibi. SSSR NKVD maxsus uchligi (troyka) tarkibiga kirgan. Tarjimai holi. Aleksandr Iosifovich Frolov 1895-yil 26-dekabrda Sankt-Peterburgda maxsus imtiyozga ega oilada tugʻilgan. Ota musiqachi, onasi tikuvchi. 1908—1914-yillarda Vishniy volochyok real maktabida oʻqigan. Keyin, 1914-yilda Petrograd universitetiga oʻqishga kirdi. 1915-yil aprel oyida talabalar toʻgaraklarida qatnashgani uchun hibsga olindi va maʼmuriy tartibda Vologdaga, keyin esa Tver guberniyasiga surgun qilindi. 1918-yilda Qizil armiya safiga qoʻshiladi. 1919-yilda Butunittifoq kommunistik (bolsheviklar) partiyasiga aʼzo boʻlib, Yekaterinburgdagi Qizil Armiyaning 6 oylik muhandislik va qoʻmondonlik kurslarida oʻqigan. Keyin elektr diviziyasining komandiri etib tayinlanadi va Janubiy (Denikin), Sharqiy (Kolchak) va Gʻarbiy frontlardagi janglarda qatnashadi. 1921 va 1922-yillarda Harbiy muhandislik-texnika akademiyasida oʻqigan, biroq akademiyani tamomlamagna. Kommunistik partiyadagi karyerasi 1934-yil 20-fevraldan – Oʻzbekiston Kompartiyasi Markaziy qoʻmitasi Sanoat va transport boʻlimi mudiri. Shu bilan birga, Oʻzbekiston Kompartiyasi Markaziy qoʻmitasi Ijroiya byurosi aʼzosi, 1932-yildan Bolsheviklar butunittifoq kompartiyasi Toshkent shahar qoʻmitasi byurosi aʼzosi. Hayotining yakuniy bosqichi. 1937-yil 4-oktyabrda hibsga olingan. SSSR NKVD tomonidan Tojikiston SSR boʻyicha SSSR Qurolli kuchlari Harbiy kollegiyasi tomonidan sudga tortilishi uchun taqdim etilgan shaxslar roʻyxatini 1938-yil 3-mayda I.Stalin va V.Molotov tasdiqladilar. Roʻyxatda Frolov 1-toifadagi (ВМН – oliy jazo) jazoga tortilganlar safida boʻlgan. 1938-yil 20-oktyabrda Toshkentda otib oʻldirilgan. Oilasi. Aleksandr Frolov 1921-yilda Anna Davidovna Yazlovskaya (1899—1957) bilan turmush qurgan. 1922-yilda ularning qizi Vera (1922—1992) tugʻiladi.